REBEL kollektiv

Bar οικονομικής ενίσχυσης για τα δικαστικά έξοδα ολικού αρνήτη στράτευσης
2019-03-08 10:00 - 17:00 (Europe/Helsinki) | F451, Τσακάλωφ 10, Ιωάννινα, Epirus, 45221, Greece
Παρασκευή, 8 Μαρτίου 2019 στις 10 μ.μ. στο ελευθεριακό εργαστήριFahrenheit 451 Bar οικονομικής ενίσχυσης για τα δικαστικά έξοδα ολικού αρνήτη στράτευσης που δικάζεται στις 13 Μαρτίου στο Ρουφ (Αθήνα).

Προβολή "Bronson"
2019-03-04 08:00 - 23:59 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece
από το κινηματικό αρχείο Ιωαννίνων στο ελευθεριακό εργαστήριο F451! (Τσακάλωφ 20, Αλσος,Ιωάννινα)!
Bronson
…ο Bronson σε ένα μικροσκοπικό κελί πηγαίνει πέρα δώθε σαν το λιοντάρι στο κλουβί. Κάνει push ups γυμνός, βρώμικος μέσα στα αίματα και δεν σταματάει να κινείται ούτε στιγμή. Μοιάζει να περιμένει κάτι. Όντως. Πέντε-έξι αστυνομικοί κάνουν την εμφάνιση τους και ανοίγουν το κελί. Ο ‘Charlie’ είναι έτοιμος και ορμάει με λύσσα καταπάνω τους. Οι αστυνομικοί ρίχνονται όλοι μαζί στην μάχη για να τον ακινητοποιήσουν…
Ο Bronson ήθελε από μικρός να γίνει διάσημος και ο τρόπος που βρήκε να το πετύχει, αφού δεν είχε πολλά ταλέντα, ήταν μέσω της βιαιότητας στη φυλακή. Και μέσω αυτή της βιαιότητας ένιωθε ότι έδινε μια παράσταση μπροστά σε κοινό υποδυόμενος ένα ρόλο που είχε από την αρχή εκδιώξει τον πραγματικό του εαυτό.
Charles Arthur “Τσάρλι” Σαλβαδόρ (πρώην Charles Ali Ahmed, γεννημένος Michael Gordon Peterson στις 6 Δεκεμβρίου 1952), γνωστός ως Charles Bronson, είναι ένας άγγλος ποινικός ο οποίος έχει αναφερθεί στον βρετανικό Τύπο ως ο “πιο βίαιος κρατούμενος στη Βρετανία” και “ο πιο διαβόητος αιχμάλωτος της Βρετανίας” . Έχει περάσει περιόδους στα ψυχιατρικές κλινικές υψηλού κινδύνου Rampton, Broadmoor και Ashworth.
Πρώτα συνελήφθη ως μικροεγκληματίας, και καταδικάστηκε το 1974 σε επταετή φυλάκιση για ένοπλη ληστεία. Χρόνος προστέθηκε λόγω επιθέσεων σε φυλακισμένους και φρουρούς. Με την απελευθέρωσή του το 1987, ξεκίνησε καριέρα ως πυγμάχος στο East End του Λονδίνου. Ο ατζέντης του σκέφτηκε ότι χρειάζεται ένα πιο κατάλληλο όνομα και πρότεινε να αλλάξει σε Charles Bronson το 1987, από τον αμερικάνο ηθοποιό. Επέστρεψε στη φυλακή το 1988, αφού καταδικάστηκε για άλλη μια ληστεία. Ήταν γνωστός ως βίαιος κρατούμενος, και πήρε πολλούς ομήρους κατά τη διάρκεια αντιπαραθέσεων με φύλακες, με αποτέλεσμα η ποινή του να μετατραπεί αργότερα σε ισόβια κάθειρξη.
Λόγω της καταγραφής βίας και ψυχικής ασθένειας στη φυλακή, ο Bronson είναι ένας από τους ποινικούς με πολύ σημαντικό προφίλ. Έχει εμφανιστεί σε βιβλία, συνεντεύξεις και μελέτες σχετικά με την αναμόρφωση των φυλακών και τη θεραπεία των φυλακισμένων. Είχε πει: “Είμαι καλός, αλλά μερικές φορές χάνω όλες τις αισθήσεις μου και γίνομαι κακός. Αυτό δε με κάνει κακό, απλά μπερδεμένο”.
Ο Bronson έχει γράψει πολλά βιβλία σχετικά με τις εμπειρίες του και διάσημους κρατούμενους που έχει συναντήσει καθόλη τη διάρκεια της φυλάκισής του. Ένας αυτοανακηρυγμένος φανατικός της γυμναστικής και της άσκησης, ο οποίος έχει περάσει πολλά χρόνια στην απομόνωση, ο Bronson αφιέρωσε ένα βιβλίο στην άσκηση σε περιορισμένους χώρους. Έχει καλλιεργήσει επίσης τη φήμη του ως καλλιτέχνης της outsider art . Οι ζωγραφιές και οι απεικονίσεις της φυλακής και της ζωής σε ψυχιατρικές κλινικές εκτέθηκαν δημόσια και του απονεμήθηκαν πολλά βραβεία.
Το 2014 άλλαξε ξανά το όνομά του, αυτή τη φορά σε Charles Salvador, δείχνοντας το σεβασμό του προς τον Σαλβαδόρ Νταλί, έναν από τους αγαπημένους του καλλιτέχνες. Ήθελε απόσταση από τη φήμη που τον συνόδευε περί βίας. Το ίδρυμα τέχνης Charles Salvador ιδρύθηκε για να προωθήσει τα έργα τέχνης του και να “βοηθήσει εκείνους που βρίσκονται σε πιο μειονεκτική θέση από τον ίδιο” να συμμετέχουν σ’ αυτό που ονομάζεται τέχνη.

Διαδήλωση!
2019-03-01 18:00 - 23:59 | Ακαδημία

Προβολή "Plemya" (Η φυλή)
2019-02-25 08:00 - 23:00 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece
H “Φύλη”, ταινία Ουκρανική του 2014 περιγράφει την ιεραρχική δομή που κυριαρχεί μέσα σε ένα σχολείο κωφων.

Για αυτό τον λόγο σε αυτήν την ταινία δεν υπάρχουν υπότιτλοι και τα πράμματα για αυτό γίνονται ίσως και πιο ρητά από όσο περιμένει ο θεατής. Πρόκειται για μια βίαιη ταινία που περιγράφει τα κοινά χαρακτηριστικά ψυχιατρικού ιδρύματος, σωφρονιστικού καταστήματος αλλά και σχολείου.

Η προβολή γίνεται από το κινηματικό αρχείο Ιωαννίνων στο πλαίσιο των προβολών σχετικά με την θεματολογία της φυλακής, και συμπίπτει με την απεργία πείνας που διεξάγει ο Σπ.Χριστοδούλου.

20 Φλεβάρη Bar στο ελευθεριακό εργαστήριο F451
2019-02-20 08:00 - 23:59 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece

ΚΑΦΕΝΕΙΟ ΟΙΚΟΝΟΜΙΚΗΣ ΕΝΙΣΧΥΣΗΣ ΤΗΣ ΕΣΕ ΙΩΑΝΝΙΝΩΝ
2019-02-19 08:00 - 11:30 | Κατάληψη Αντιβίωση, Παπανδρέου και Μπελογιάννη γωνία, ιωαννινα, Greece
Την Τρίτη 19/2/2019 στην κατάληψη Αντιβίωση

Δευτέρα 18 Φλεβ. Προβολή : "Un Prophete"
2019-02-18 08:00 - 23:59 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece
Στο πλαίσιο της σειράς προβολών με θέμα την φυλακή την Δευτέρα 18 Φλεβάρη το κινηματικό αρχείο Ιωαννίνων θα προβάλει στο ελευθεριακό εργαστήριο F451 “Un Prophete”.

Καφενείο οικονομικής ενίσχυσης της ΕΣΕ Ιωαννίνων 19/2
2019-02-18 08:00 - 17:00 | Ιωάννινα

προβολή -bar οικονομικής ενίσχησης για δικαστικά έξοδα ολικών αρνητών στράτευσης
2019-02-02 08:00 - 2019-02-03 12:30 | F451, Τσακάλωφ 10, Ιωάννινα, Epirus, 45221, Greece
Σάββατο 02/02/19 | 20:00 | F451 προβολή “Μεσίστιες γαλανόλευκες και μισοφέγγαρα στις φλόγες” και bar οικονομικής ενίσχησης για δικαστικά έξοδα ολικών αρνητών στράτευσης

Friday 1 Feb, Movie Screening “El Amparo”
2019-02-01 08:00 - 23:59 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece
Friday 2 February 20:00 , Movie Screening “El Amparo” at libertarian laboratory F451 (str. Tsakalof 20).

Industrial bar
2019-01-25 19:00 - 23:30 | F451, Τσακάλωφ 10, Ιωάννινα, Epirus, 45221, Greece

Δευτέρα 21 Ιανουαρίου Προβολή "romanzo di una strage"
2019-01-21 08:00 - 12:00 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece
H ταινία με τίτλο “η ιστορία μιας σφαγής” (2012) αναφέρεται στην στρατηγική της έντασης στην Ιταλία με αφορμή τυφλή βομβιστική επίθεση σε τράπεζα στις 12 Δεκεμβρίου 1969. Συμπληρώθηκαν 50 χρόνια μετά από εκείνη την ενέργεια που στοίχισε την ζωή και στον Giuseppe Pinelli από αστυνομικούς στην ανάκρισή του, υπόθεση γνωστή από τον Dario Fo από το έργο του “O τυχαίος θάνατος ενός αναρχικού”.
Εκείνη η ενέργεια κατά γενική ομολογία πια, αποτελεί μέρος οργανωμένου σχεδίου από Ιταλούς νεοφασίστες με σκοπό την επιβολή δικτατορίας στην Ιταλία και ουσιαστικά την επιβολή στην “κομμουνιστική απειλή” όπως λέγαν τα αντίστοιχα καθίκια της χώρας μας που συνετέλεσαν ακόμα και στις συγκεκριμένες σφαγές στην Ιταλία. Με αυτό το σχέδιο λοιπόν γινόταν ρητό με ποια πλευρά θα είναι η νότια Ευρώπη την περίδο του ψυχρού πολέμου και ποια θα είναι η λογική της διαχείρισης κινημάτων όπως το λαμπρό ανταγωνιστικό κίνημα της ιταλικής αυτονομίας.
Η ταινία υποτιτλίστηκε από την παρελθοντική ομάδα της πόλης “Ενάντια στην λήθη”.

Σόφια 2019: Anti-Lukovmarsh | Ενημερωτική Εκδήλωση - Γιάννινα
2019-01-20 19:30 - 23:30 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece
Κυριακή 20 Γενάρη 2019, 19:30, Γιάννινα, ελευθεριακό εργαστήρι Fahrenheit 451
Ο Χρίστο Λούκοβ ήταν ιδρυτής του φιλοναζιστικού κόμματος της Βουλγαρίας, στρατηγός, πολιτικός και υπουργός πολέμου. Εκτελέστηκε από την αντάρτισσα Βιολέτα Γιάκοβα στις 13 Φλεβάρη 1943.
Κάθε χρόνο, στα μέσα Φλεβάρη, φασίστες και εθνικιστές από όλη την Ευρώπη παρελαύνουν «προς τιμήν του» στη Σόφια (Λούκοβμαρς – Луковмарш). Aντιφασίστ(ρι)ες και αναρχικοί/ές από τα Βαλκάνια πραγματοποιούν αντιφασιστική αντιδιαδήλωση. H AntifaSofia μάς ενημερώνει για τη φετινή κινητοποίηση.
Από τα Βαλκάνια της εκμετάλλευσης και του εθνικισμού
στα Βαλκάνια της Αλληλεγγύης και των Αγώνων
Ποιος είναι ο στρατηγός Lukov (Λούκοφ) και τι ακριβώς είναι το Lukovmarsh;
Το Lukovmarsh είναι μια ναζιστική πορεία που πραγματοποιείται κάθε Φεβρουάριο στη μνήμη του στρατηγού, πολιτικού και υπουργού πολέμου Χρίστο Λούκοφ (1887-1943), ενός υποστηρικτή της ναζιστικής Γερμανίας κατά τη διάρκεια του Δευτέρου Παγκοσμίου Πολέμου ο οποίος εκτελέστηκε από τη Βιολέτα Γιάκοβα, μια αγωνίστρια της παράνομης οργανωμένης αντιφασιστικής αντίστασης στη Σόφια. Μεταξύ των ετών 1942 και 1943 ο Λούκοφ ήταν επίσης ηγέτης της υπερεθνικιστικής οργάνωσης Ένωση των Εθνικών Βουλγαρικών Λεγεώνων, που απαιτούσε από την κυβέρνηση να στείλει τους Βούλγαρους Εβραίους στα γερμανικά στρατόπεδα εξόντωσης.
Πριν από 15 χρόνια, το 2003, η φιγούρα του Χρίστο Λούκοφ ανασύρθηκε από τον κάδο απορριμμάτων της ιστορίας για πρώτη φορά και έκτοτε πραγματοποιείται η πορεία προς τιμήν του, ανεξάρτητα από τις επίσημες απαγορεύσεις το 2014 και το 2015 ή την “έλλειψη συντονισμού” με τον δήμο της Σόφιας το 2016 και το 2017 (οι διοργανωτές του Lukovmarsh προσέφυγαν εναντίον του δήμου σε διοικητικό δικαστήριο, το οποίο “τους δικαίωσε”). Οι διοργανωτές και οι συμμετέχοντες ανήκουν σε διάφορες φασιστικές βουλγαρικές ομάδες, μεταξύ των οποίων η Βουλγαρική Εθνική Ένωση, το εθνικιστικό κόμμα VMRO (που πλέον συμμετέχει στη βουλγαρική κυβέρνηση συνασπισμού), οι ναζιστικές ομάδες των “ultras” και το βουλγαρικό τμήμα της διεθνώς απαγορευμένης νεοναζιστικής οργάνωσης Blood and Honor. Τον τελευταίο καιρό, οι υμνητές του Λούκοφ προσπαθούν να μην επιδεικνυοουν ανοιχτά ναζιστικούς συμβολισμούς όπως οι σβάστικες, έτσι ώστε να μην απαγορευτεί η πορεία, συνεχίζουν όμως να παρελαύνουν υπό τα ευκόλως αναγνωρίσιμα σύμβολα που χαρακτηρίζουν το διεθνές νεοναζιστικό κίνημα (κελτικοί σταυροί, σημαίες της Γερμανικής αυτοκρατορίας, ο ήλιος του Τρίτου Ράιχ κ.λπ.) κάτω από τα οποία κρύβεται η προσήλωσή τους στην πιο μισητή και απάνθρωπη ιδεολογία που έχει γνωρίσει μέχρι σήμερα ο κόσμος. Ο Angel Djambazki, βούλγαρος ακροδεξιός πολιτικός του VMRO και ευρωβουλευτής, υποστηρίζει ανοιχτά το Lukovmarch και τις οργανώσεις που το πραγματοποιούν.
Βίντεο από το Lukovmarsh του 2017: https://www.youtube.com/watch?v=xDEi_Vgxynk

Βιβλιοπαρουσίαση - Συζήτηση: mujeres libres
2019-01-19 19:30 - 23:30 | ελευθεριακό εργαστήριο F451, Τσακάλωφ 20, Ιωάννινα, Ιωάννινα, 45221, Greece
Η ομάδα διακίνησης εντύπων «Βιβλία Ανομίας» και οι ελευθεριακές εκδόσεις «Ναυτίλος» διοργανώνουν Βιβλιοπαρουσίαση-Συζήτηση με τίτλο: Μujeres Libres – Οι Ελεύθερες γυναίκες στην Ισπανία, Αναρχισμός & Αγώνας για την γυναικεία χειραφέτηση.
Στόχος της έκδοσης είναι να φωτίσει την ιστορία των Ελεύθερων Γυναικών (Mujeres Libres) μέσα από διηγήσεις των ίδιων, να σκιαγραφήσει πώς γεννήθηκαν ως οργάνωση, τους στόχους και το όραμά τους, καθιστώντας πιο ορατή και απτή τη συμβολή τους στο αναρχικό κίνημα και την επαναστατημένη Ισπανία του ’36.
Το βιβλίο αυτό, που ξεδιπλώνει το νήμα της γυναικείας παρουσίας και επαναστατικής δράσης στην Ισπανία του ’30, ταυτόχρονα κατορθώνει να πιάνει κι άλλα νήματα· ενώνει τόσο στην αφήγηση όσο και στη σκέψη μας τα πρόσωπα και τους αγώνες του αναρχικού ανθού της Ιβηρικής και για άλλη μια φορά με ένα νεύμα, μας τείνει το χέρι στη συνέχεια των αγώνων.

Ελευθεριακό εργαστήρι Fahrenheit 451 – Tσακάλωφ 20, Άλσος

Σάββατο 19/01/19 – 19:30

Παρασκευή 11.1 LIVE με "USHALA" n "A Fine day to Exit" στο F451
2019-01-02 08:00 - 17:00 | Ιωάννινα

Κοπή πiτας στο F451
2019-01-01 19:00 - 23:30 | F451, Τσακάλωφ 10, Ιωάννινα, Epirus, 45221, Greece

5 μονόπρακτα του Harold Pinter από τη θεατρική ομάδα Buffonata
2018-12-15 21:00 - 23:30 | F451, Τσακάλωφ 10, Ιωάννινα, Epirus, 45221, Greece
Σάββατο 15/12/18, 21:00 στο Ελευθεριακό Εργαστήρι F451, Τσακάλωφ 20, Άλσος

για τα μονόπρακτα:

Ακριβώς (1983), Πρόβλημα στο εργοστάσιο (1959), Η νέα παγκόσμια τάξη (1991), Υποψήφιος (1959), Σταθμός Βικτώρια (1982)

Όλα τα μονόπρακτα μοιάζουν με μικρά μαύρα ανέκδοτα. Τα πάντα παρουσιάζονται κωμικά ή τουλάχιστον αθώα, έως ότου προβάλλει στην επιφάνεια η ωμότητα της καθημερινότητας και ο κυνισμός του μεταπολεμικού κόσμου. Οι ήρωες και οι ηρωίδες της παράστασης ξεπροβάλλουν μέσα από το κοινό μόνο για να ξαναεπιστρέψουν στη συνέχεια. Ο θεατής γίνεται συμμέτοχος των καταστάσεων που βιώνουν οι ήρωες. Είναι ένας από τους είκοσι εκατομύρια νεκρούς, ο πολιτικός κρατούμενος που βασανίζεται από τους ανακριτές, η εργάτρια του εργοστασίου που σιχάθηκε τα εργαλεία που παράγει η ίδια, ο οδηγός ταξί που ξέμεινε σε ένα πάρκο, ο νεαρός που ψάχνει δουλειά ή η τύπισα που ξέρει πως εκείνοι φέρονται έτσι γιατί τις φοβούνται. Όταν θα σβήσουν τα φώτα και φύγουν οι ηθοποιοί, το κοινό θα πάρει τη θέση τους. Θύτης και θύμα ταυτόχρονα. Τα πάντα είναι δυνατά.

Για τη θεατρική ομάδα Buffonata:

Η θεατρική ομάδα Buffonata δημιουργήθηκε κάπου στα τέλη του 90′. Τα τελευταία 3 χρόνια λειτουργεί στο κατειλημμένο στέκι της Carthago, ενώ πριν στεγαζόταν στη Villa Amalias. Δραστηριοποιείται σε αυτούς τους χώρους συνειδητά, καθώς υποστηρίζει το εγχείρημα των καταλήψεων και των αυτοοργανωμένων χώρων. Με το θέατρο ως εργαλείο και μέσο, προσπαθούμε να γνωρίσουμε καλύτερα την πραγματικότητα γύρω μας αλλά και μέσα μας. Κι αυτό μπορεί να γίνει μέσα από το δυναμικό καθρέφτη που μας προσφέρουν οι άλλοι και οι άλλες με το βλέμμα τους.
Χωρίς εμπορευματικές λογικές και την αναγνώριση ειδικών και αυθεντιών σε αυτό που κάνουμε, η δουλειά μας είναι αντιιεραρχική και ο προβληματισμός για το ύφος και τη δυναμική ενός έργου βγαίνει μέσα από συλλογικές διαδικασίες. Πράγμα που σημαίνει ότι παρατηρητής και υποδυόμενος/η ένα ρόλο, πρέπει να βάλουν το “εγώ” τους σε δεύτερη μοίρα. Διαδικασία που πολλές φορές έχει μεγαλύτερη αξία και από το ίδιο το έργο.
Η ομάδα είναι ανοιχτή σε καινούργιους ανθρώπους, κείμενα, ιδέες, δράσεις. Για εμάς θέατρο μπορούν να παίξουν όλες και όλοι και δεν χρειάζεται κάποιος να δηλώσει ηθοποιός για να συμμετέχει. Πάνω από όλα μετράει η διάθεση για επικοινωνία, δημιουργία και αλληλεπίδραση. Άλλωστε το θέατρο είναι χειροπιαστό και έμπρακτο. Ό,τι μαθαίνεις το μαθαίνεις πράττοντας σε αρμονική σχέση μαζί με τους άλλους ανθρώπους. Βιώνοντας στην εποχή μας την αποθέωση την ατομικισμού και των εξειδικεύσεων, ενέργειες συλλογικής δημιουργικότητας σαν το θέατρο “των όλων”, ανάγονται και λειτουργούν σαν αντίδοτο. Σε μια πλέον μονότονη και ανιαρή πραγματικότητα και ένα διαρκή περιορισμό της ελευθερίας, η θεατρική συμμετοχική πράξη ζωντανεύει την ανάγκη για ελεύθερη έκφραση και επικοινωνία.

Αφιέρωμα στην Psycedelic rock στο F451
2018-12-13 20:00 - 23:00 | F451, Τσακάλωφ 10, Ιωάννινα, Epirus, 45221, Greece

Τετάρτη 5/12 στο F451 Αφιέρωμα στον "Δεκέμβρη 2008"
2018-12-05 19:00 - 23:30 | ελευθεριακό εργαστηήριο F451, Τσακάλωφ 20, Ιωάννινα, 45222, Greece

2ήμερο Ανατρεπτικής Εκφρασης!
2018-11-23 - 2018-11-24 | Ιωάννινα
Παρασκευή 23 Νοεμβρίου
19.00: Παρουσίαση της μπροσούρας για τα 15 χρόνια λειτουργίας των Ραδιοζωνών
Σάββατο 24 Νοεμβρίου
18.00 Workshop με θέμα ¨FM Και δόμηση κινηματικών ραδιοφώνων¨
23.00 PARTY στην κατάληψη αντιβίωση για την οικονομική ενίσχυση του Rebel Kollektiv

Vinyl Bar
2018-11-15 20:00 - 23:59 | F451, Τσακάλωφ 10, Ιωάννινα, Epirus, 45221, Greece
Ένα μπαρ αφιερωμένο, όχι σε ένα είδος μουσικής, αλλά σε ένα μέσο αναπαραγωγής της. Από Jazz και blues, μέχρι Punk και Post-punk. Αν θέλετε, φέρνετε και τα δικά σας βινύλια.
*Από κάθε δίσκο, θα παίξει τουλάχιστον η μια πλευρά του!

ΘΡΑΣ
2018-11-08 20:00 - 23:30 | F451, Τσακάλωφ 10, Ιωάννινα, Epirus, 45221, Greece
Θα ακούσουμε THRASH

Audiobooks (Για άτομα με μειωμένη όραση | Μέρος τέταρτο)
2018-11-02 19:00 - 23:30 | F451, Τσακάλωφ 10, Ιωάννινα, Epirus, 45221, Greece
Παρασκευή, 02 Νοεμβρίου, στις 19:00, σας καλούμε να συνεχίσουμε τη συζήτηση, για τη δομή των Audiobooks.
Στις 20:00 θα ακολουθήσει blues bar.

L.A. RIOTS 92, προβολή από το κινηματικό αρχείο
2018-10-25 20:00 - 23:59 | Ιωάννινα

PARTY της ΕΣΕ Ιωαννίνων
2018-10-20 23:30 - 2018-10-21 21:00 | Κατάληψη Αντιβίωση, Παπανδρέου και Μπελογιάννη γωνία, ιωαννινα, Greece
Για την κάλυψη δικαστικών εξόδων που αφορούν διωξεις συντρόφων/ισσων, απο τους αγώνες στην πόλη μας

Προβολή : Summer of Sam (Spike Lee -1999)
2018-10-18 20:00 - 23:30 | F451, Τσακάλωφ 10, Ιωάννινα, Epirus, 45221, Greece
Το στόρι (ψιλοθρίλερ) εξελίσσεται το 1970 στο Μπρονξ, με αφορμή την δράση ενός serial killer ο οποίος σκοτώνει ζευγάρια. Θα ήταν ψιλό-συνηθισμένη ταινία εάν επικέντρωνε στην σύλληψη και την δράση ενός δολοφόνου. Όποιος επιθυμεί κάτι τέτοιο, ας μην περάσει από το F451, αλλά ας αράξει με καμία σειρά, που περιλαμβάνει τίμιους μπάτσους που το νιώθουν, μόνος στο σαλόνι του! Έλα όμως που σ’ αυτήν την ταινία εξετάζεται η πλοκή διάφορων κοινωνικών ομάδων, καθώς και ποια ομάδα στοχοποιεί ποιον, με βάση συγκεκριμένα κριτήρια, αλλά και ηθική και νόμους γύρω από αυτήν.
Επιλέξαμε να κάνουμε ως ομάδα αυτήν την προβολή την συγκεκριμένη εποχή που αναζωπυρώνονται οι συζητήσεις για τον «κοινωνικό κανιβαλισμό» (ή και χωρίς εισαγωγικά) επιθυμώντας να δείξουμε μια στοιχειώδη αλληλεγγύη στα όποια θύματα ανά περιόδους, στο ατέρμονο κυνήγι μαγισσών.

Bιβλιοπαρουσίαση- συζήτηση με τίτλο: "Aπό τη δημοκρατία στην ελευθερία"
2018-10-17 19:30 - 23:30 | F451, Τσακάλωφ 10, Ιωάννινα, Epirus, 45221, Greece
Δευτέρα 24 Σεπτεμβρίου,Η ομάδα διακίνησης εντύπων «Bιβλία Aνομίας» συνδιοργανώνουν με την διεθνή κολλεκτίβα «CrimethInc.» βιβλιοπαρουσίαση- συζήτηση με τίτλο: “από τη δημοκρατία στην ελευθερία” στο ελευθεριακό εργαστήρι Fahrenheit 451,Τσακάλωφ 20,Άλσος
Ώρα:19:30
http://vivliaanomias.gr/node/450

2η αγωνιστική παρέα με τον Ξενοφώντα
2018-09-30 12:00 - 15:00 | Λιμνοπούλα, Λιμνοπούλα, Ιωάννινα, Epirus, Greece
Σαμμερ ιζ γκον για τα καλά… Κυριακή στις 12:00 έχει ματσάκι, έχει σουβλάκι, έχει μπυράκι. Μπι δεαρ για να καμαρώσουμε φθινοπωρινά παλτά.
υγ. Αν βρέχει πάλι εκεί θα ‘μαστε

2η αγωνιστική παρέα με τον Ξενοφώντα

Coctail Bar! one down,three to go
2018-09-29 20:00 - 23:30 | Κατάληψη Σαχίνη, ioannina, Greece
Coctail bar για δικαστικά έξοδα συντοφισσών απο την πόλη μας απο την Σεμπρεβίβα πολυθεματική πολιτική συλλογικότητα του α/α/α χώρου.
Σάββατο 29/09 στην ταράτσα της κατάληψης Σαχίνη 3
*σε περίπτωση κακοκαιρίας στο F451 (Τσακάλωφ 20,Άλσος).
”one down,three to go”
Μετά και την αθώωση του καταληψία της Acta et Verba στις 20 Σεπτέμβρη 2018, συνεχίζουμε ακάθεκτοι τους εναγκαλισμούς μας με την τυφλή κυρία με το ζύγι και την απαιτητική, σχεδόν χωρίς πάτο, τσέπη…
* 23 Οκτώβρη 2018 – Δίκη σε πρώτο βαθμό των 4 συντροφισσών που συμμετείχαν στην αντιφασιστική παρέμβαση της 21/02/2017 – εξ’ αναβολής
https://nopasaranioannina.wordpress.com/2017/03/07/%CE%B1%CE%BD%CF%84%CE%B9%CF%86%CE%B1%CF%83%CE%B9%CF%83%CF%84%CE%B9%CE%BA%CE%AE-%CE%B1%CE%BD%CF%84%CE%B9%CE%BA%CE%B1%CF%84%CE%B1%CF%83%CF%84%CE%B1%CE%BB%CF%84%CE%B9%CE%BA%CE%AE-%CE%B4%CE%B9%CE%B1%CE%B4/
* 6 Νοέμβρη 2018 – Δίκη σε πρώτο βαθμό των 2 συντρόφων που συνελήφθησαν σε συγκέντρωση αλληλεγγύης στον καταληψία που δικαζόταν για την εκκένωση της κατάληψης στέγης Acta et Verba – εξ’ αναβολής
https://actaverbasquat.wordpress.com/2016/10/17/%CE%B1%CE%BD%CE%B1%CE%BA%CE%BF%CE%AF%CE%BD%CF%89%CF%83%CE%B7-%CF%84%CF%89%CE%BD-%CE%BA%CE%B1%CF%84%CE%B1%CE%BB%CE%AE%CF%88%CE%B5%CF%89%CE%BD-%CF%83%CF%84%CE%AD%CE%B3%CE%B7%CF%82-acta-et-verba-%CE%BA/
* 6 Δεκέμβρη 2018 – Δίκη σε δεύτερο βαθμό του συντρόφου που κατηγορήθηκε για τη ρίψη αυγών και γιαουρτιών εις βάρος του περιφερειάρχη Καχριμάνη στις 03/07/2015 – εξ’ αναβολής
https://athens.indymedia.org/post/1546812/

12o Βαλκανικό Αναρχικό Φεστιβάλ Βιβλίου
2018-09-28 10:00 - 2018-09-30 17:00 | Novi Sad
Kοινή ανακοινωση των συμμετεχουσών και των συμμετεχόντων στο 12o Βαλκανικό Αναρχικό Φεστιβάλ Βιβλίου
Μεταξύ 28 και 30 Σεπτέμβρη 2018, πολλά άτομα και συλλογικότητες του αναρχικού και αντιεξουσιαστικού κινήματος από τα Βαλκάνια και όχι μόνον συγκεντρωθήκαμε στο Νόβι Σαντ για το 12ο Βαλκανικό Αναρχικό Φεστιβάλ Βιβλίου. Καθώς προερχόμαστε από όλα τα Βαλκάνια μιλούσαμε πολλές γλώσσες, μεταξύ των οποίων σερβοκροατικά, ουγγρικά, ρουμάνικα, σλοβένικα, μακεδόνικα, βουλγάρικα, αλβανικά, ελληνικά και άλλα. Παρά τις διαφορετικές μας προελεύσεις, η συνάντησή μας επιβεβαίωσε ότι η κοινή μας γλώσσα είναι αυτή του αγώνα και της αλληλεγγύης.
Κατά τη διάρκεια των ημερών της συνάντησής μας, μοιραστήκαμε πολλές εμπειρίες αγώνα, επικαιροποιήσαμε και ελέγξαμε τις αναλύσεις μας και διατυπώσαμε συγκεκριμένες προτάσεις για το μέλλον των αγώνων μας. Μέσα από αυτή τη διαδικασία μπορέσαμε να αναγνωρίσουμε ορισμένες σταθερές και κοινά σε όλη την περιοχή γνωρίσματα των πολιτικών στρατηγικών των άρχουσων τάξεων, οι οποίες, για ακόμη μια φορά, χρησιμοποιούν τον εθνικισμό προκειμένου να σπείρουν διαχωρισμούς και διαιρέσεις και να διευκολύνουν την επίθεση εναντίον των καταπιεσμένων. Ταυτόχρονα, δημιουργείται ένας ψευτο-αντίπαλός τους (ο λαϊκιστικός εθνικισμός), ο οποίος προσποιείται πως αντιτίθεται στις πραγματικά καταστρεπτικές επιπτώσεις της καπιταλιστικής επίθεσης, ενώ στην πραγματικότητα απλώς προσφέρει στο παγκόσμιο κεφάλαιο μια αιματηρή διέξοδο για την αναδιάρθρωσή του.
Όπως συμβαίνει συνήθως, ο εθνικισμός πηγαίνει χέρι-χέρι με τον μιλιταρισμό, τον θρησκευτικό σκοταδισμό και την πατριαρχία. Όλα αυτά είναι επίσης εμφανή στο νέο κύμα εντάσεων μεταξύ διαφόρων κρατικών δυνάμεων και στην άνοδο του λαϊκιστικού εθνικισμού, π.χ. μεταξύ Κοσόβου και Σερβίας, στη Μακεδονία και στην Ελλάδα, στη Βοσνία και Ερζεγοβίνη, στην Κροατία κλπ. Ως απάντηση σε αυτές τις διχαστικές προσπάθειες των κυρίαρχων τάξεων, διατυπώθηκε η επείγουσα αναγκαιότητα συντονισμένων δράσεων και μιας καμπάνιας εναντίον του εθνικισμού, του μιλιταρισμού και ενάντια σε κάθε είδους διαίρεση μεταξύ των καταπιεσμένων. Αυτά μπορούν να επιτευχθούν μόνο μέσω κοινής κινητοποίησης των κοινωνικών δυνάμεων. Μια από τις επόμενες σημαντικές στιγμές κατά τις οποίες μπορούμε να δράσουμε με συγκεκριμένο τρόπο προς αυτόν τον στόχο θα είναι η κινητοποίηση εναντίον του «Lukovmarch» στη Σόφια της Βουλγαρίας, τον Φλεβάρη του 2019. Οι συμμετέχουσες και οι συμμετέχοντες στο Βαλκανικό Αναρχικό Φεστιβάλ Βιβλίου εκφράζουμε την πλήρη υποστήριξή μας στην προγραμματισμένη αντι-πορεία και καλούμε όλες και όλους είτε να διαδηλώσουν στη Σόφια είτε να οργανώσουν τοπικές αντιεθνικιστικές δράσεις. Πέραν αυτών, τονίζουμε τόσο την αποφασιστικότητά μας να προστατεύσουμε τις δομές μας από τις φασιστικές επιθέσεις όσο και τη δέσμευσή μας ότι καμία επίθεση δεν θα μείνει αναπάντητη.
Παράλληλα με τα παραπάνω, αναγνωρίζουμε ότι η επέκταση του παγκόσμιου καπιταλισμού φτάνει στα όρια που θέτει το γεγονός ότι ζούμε σε έναν πεπερασμένο πλανήτη. Ο καπιταλισμός, προκειμένου να αντισταθμίσει αυτούς τους περιορισμούς, δεν διστάζει να καταφύγει σε φονικές μεθόδους ευθείας λεηλασίας και ακραίας εκμετάλλευσης, συνήθως και ολοένα και περισσότερο με τη μορφή της επίθεσης τόσο ενάντια στα δικαιώματα των εργαζομένων όσο και ενάντια στο περιβάλλον. Δεν είναι τυχαίο, λοιπόν, ότι και τα Βαλκάνια έχουν δει, τα τελευταία χρόνια, την έκρηξη πολλών αγώνων ενάντια στην καπιταλιστική λεηλασία της φύσης: στα χρυσορυχεία στη Χαλκιδική και στη Roşia Montană, τα μεγάλα υδροηλεκτρικά έργα σε ποτάμια των Βαλκανίων, όπως στη Stara Planina στη Σερβία ή Mura στη Σλοβενία και στη Valbona στην Αλβανία, η εξόρυξη υδρογονανθράκων με τη μέθοδο fracking στη Ρουμανία και στη Βουλγαρία, τα έργα εξόρυξης ορυκτών καυσίμων σε όλη την Ελλάδα και στις αποκαλούμενες αποκλειστικές οικονομικές ζώνες από τοπικές εταιρείες και ενεργειακούς γίγαντες, όπως η Repsol, η Total, η ExxonMobil και η Edison, για να αναφέρουμε μερικές μόνον περιπτώσεις. Τα παραπάνω αποτελούν χαρακτηριστικά παραδείγματα για το πώς ο εξορυκτισμός, υπό τη διεύθυνση κάποιων πολυεθνικών και με την κάλυψη των κρατικών κατασταλτικών και νομικών μηχανισμών, οικειοποιείται εκτάσεις στα Βαλκάνια, προσφέροντας ως αντάλλαγμα όχι μόνον ρύπανση, αλλά και καταστροφή των δικαιωμάτων των εργαζομένων και των κοινοτήτων.
Στην περιφέρεια του παγκόσμιου καπιταλιστικού συστήματος η λεηλασία και ο πόλεμος μετατρέπουν μεγάλα τμήματα του πληθυσμού σε μετανάστες και πρόσφυγες, μια διαδικασία που για εμάς, εδώ στα Βαλκάνια, δεν είναι ένα ζήτημα θεωρητικής ανάλυσης, αλλά και μια βιωμένη εμπειρία. Οι διαφορετικοί και ετερογενείς πληθυσμοί που αναζητούν έναν τόπο που να μπορούν να αποκαλέσουν «σπίτι», ώστε να ξαναφτιάξουν τη ζωή τους, μπαίνουν στο στόχαστρο του κεφάλαιου και των πολιτικών του δομών: το κεφάλαιο τους ενσωματώνει άμεσα στην καπιταλιστική οικονομία ως φθηνή εργασία, ενώ οι πολιτικές δομές τούς χρησιμοποιούν ως αποδιοπομπαίους τράγους για να δικαιολογήσουν την αύξηση του κοινωνικού ελέγχου πάνω σε όλο τον πληθυσμό, την επιτήρηση και την καταστολή των ανταγωνιστικών τμημάτων της κοινωνίας, ενισχύοντας τη λαϊκιστική (ακρο)δεξιά και υπονομεύοντας την αλληλεγγύη μεταξύ των καταπιεσμένων.
Τρία χρόνια μετά την προσωρινή διαρραγή του μηχανισμού της Ευρώπης-Φρούριου, όλο και περισσότεροι/ες ρίχνονται στις φυλακές επειδή τόλμησαν να αντισταθούν στο καθεστώς απανθρωποίησης στο οποίο υποβάλλονται. Περιπτώσεις όπως του Harmanli στη Βουλγαρία, της Μόριας στην Ελλάδα και του Röszke στην Ουγγαρία είναι απλά οι πιο γνωστές, καθώς καταδεικνύουν μια ευρύτερη διαδικασία καταστολής και ποινικοποίησης. Μέσα αυτής δεν στοχοποιούνται μόνον οι μετανάστες, αλλά και η ιδέα και η πρακτική της διεθνικής πολιτικής αλληλεγγύης. Τώρα που τα βαλκανικά και τα ευρωπαϊκά κράτη έχουν αποκαταστήσει σε μεγάλο βαθμό τον έλεγχο των συνόρων τους, χρησιμοποιούνται τα πιο σιωπηλά, αλλά ταυτόχρονα πιο θανατηφόρα εργαλεία ποινικοποίησης και ρατσισμού προκειμένου να ωθήσουν τους ανθρώπους στο περιθώριο, συχνά υποχρεώνοντάς τους στην παρανομία και στις πιο ακραίες μορφές εκμετάλλευσης. Αναγνωρίζουμε ως απόλυτα αναγκαίο τον αγώνα ενάντια στο καθεστώς εξαίρεσης που επιβάλλεται στους μετανάστες και τους πρόσφυγες, ενάντια στο απάνθρωπο ευρωπαϊκό καθεστώς των συνόρων και των στρατοπέδων συγκέντρωσης. Υποστηρίζουμε όλες τις δράσεις αλληλεγγύης ενάντια στην ποινικοποίηση της μετανάστευσης, ενάντια στα κέντρα κράτησης και στα «hot spots».
Το φετινό Βαλκανικό Αναρχικό Φεστιβάλ Βιβλίου φιλοξένησε επίσης μια συνάντηση συνδικαλιστικών πρωτοβουλιών βάσης από τα Βαλκάνια, κατά την οποία είχαμε την ευκαιρία να γνωρίσουμε τους πρόσφατους εργατικούς αγώνες στα ναυπηγεία στην Πούλα και τη Ριέκα την Κροατία, τους αγώνες των γυναικών στον υγειονομικό τομέα στο Κόσοβο, αγώνες σε αλυσίδες καφέ και σούπερ μάρκετ στην Ελλάδα, στον τομέα των logistics στη Βουλγαρία κλπ. Αναγνωρίζοντας τα κοινά σημεία των διαφόρων αγώνων και λαμβάνοντας, επιπλέον, υπόψη τη διασύνδεση του κεφαλαίου στα Βαλκάνια, συμφωνήθηκε η περαιτέρω ενίσχυση της αμοιβαίας υποστήριξης και ανταλλαγής πληροφοριών. Δημιουργήθηκε μια κοινή πλατφόρμα ανταλλαγής πληροφοριών και δρομολογήθηκαν συγκεκριμένα βήματα που ελπίζουμε να διευκολύνουν την αλληλεγγύη των εργαζομένων στα Βαλκάνια. Ο νέος δίαυλος επικοινωνίας θα διευκολύνει την αλληλεγγύη των εργαζομένων και θα επιτρέψει τον αποτελεσματικό συντονισμό άμεσων δράσεων στην περιοχή. Επιπλέον, οι αναρχοσυνδικαλιστικές και ριζοσπαστικές συνδικαλιστικές οργανώσεις βάσης που συναντήθηκαν επιβεβαίωσαν τη βούλησή τους να επικεντρωθούν στους αγώνες σε εργασιακούς χώρους, βοηθώντας τους εργαζόμενους να αυτο-οργανωθούν, προπαγανδίζοντας επιπλέον τη διεθνή ταξική πάλη στα Βαλκάνια.
Τέλος, αποφασίσαμε ότι το 13ο Βαλκανικό Αναρχικό Φεστιβάλ Βιβλίου θα πραγματοποιηθεί σε έναν χρόνο, στη Σόφια της Βουλγαρίας. Το εκεί αντιεξουσιαστικό και αναρχικό κίνημα θα συναντηθεί προκειμένου να δημιουργήσει έναν χώρο για τη συνέχιση των αγώνων μας αλλά και προκειμένου να τιμήσει τα 100 χρόνια από την ίδρυση της αναρχικής ομοσπονδίας στη Βουλγαρία.
Ενάντια στον εθνικισμό και τον καπιταλισμό,
για τα Βαλκάνια των αγώνων και της αλληλεγγύης!
Κανένα όνομα δεν μας χωρίζει, κανένα έθνος δεν μας ενώνει!
Συμμετέχουσες και συμμετέχοντες στο 12ο Βαλκανικό Αναρχικό Φεστιβάλ Βιβλίου,
Novi Sad, 30 Σεπτέμβρη 2018
